Folketing
2006-04-26

Jeg skal ikke kunne forklare, hvorfor Dansk Folkepartis ordfører har fået den opfattelse, at vi er imod, at der er et samarbejde mellem de her uddannelsesinstitutioner og Undervisningsministeriet og andre uddannelsesinstitutioner. Vi er bestemt tilhængere af, at samarbejdet kan blive så godt og så grundigt som muligt, så vi kan få så gode uddannelser som muligt. Det er bestemt ikke det, vi er imod, og det har jeg aldrig sagt, for det er ikke SF’s mening. Vi går ind for samarbejde, bestemt også på det her område.